**JAVNI RAZPIS ZA IZBIRO PONUDNIKOV SUBVENCIONIRANE ŠTUDENTSKE PREHRANE ZA LETI 2021 IN 2022**

**VPRAŠANJA IN ODGOVORI**

1. **Trenutna najemna pogodba se nam izteče poleti 2022, namen imamo podaljšati. Ali to predstavlja ob prijavi kakšen problem? Ali zadostuje izjava v obrazcu?**

Zadostuje izpolnjena izjava in najemna pogodba, veljavna na dan 1. januarja 2021 (za ponudnike, ki se prijavljajo na prvo odpiranje) oziroma na dan 1. januarja 2022 (za ponudnike, ki se prijavljajo na drugo odpiranje), torej tudi pogodba, ki se izteče npr. sredi leta 2022.

Želeli pa bi poudariti, da mora ponudnik vstopne pogoje, navedene v javnem razpisu, izpolnjevati skozi celotno razpisno obdobje, kar se preverja v nadzoru. Če se med izvajanjem pogodbe ugotovi, da ponudnik ne izpolnjuje osnovnih oziroma vstopnih pogojev za zagotavljanje subvencionirane študentske prehrane, se ponudniku izreče odpoved pogodbe.

1. **Ali se pica + solata + jabolko šteje kot kosilo in se pomnoži s količnikom 1 pri izračunu točk vezanih na ponujeno ceno?**

Če je pretežni del ponudbe pica, se upošteva količnik 0,6.

1. **Ali dunajski piščančji zrezek + riž, piščančji zrezek žar + ocvrt krompirček, piščančji zrezek pariški + slan krompir štejejo za tri različna kosila ali zgolj kot eno?**

To so 3 različna kosila.

1. **Ali v primeru 15 različnih kosil in 10 različnih pic na teden šteje, da ponujamo več kot 21 različnih študentskih kosil na teden?**

Da.

1. **Zanima me kam naj se obrnem da lahko pridobim oz kater laboratorij mi omogoča akreditirano preiskavo na spodaj kopirano omejitev iz razpisa za subvencioniranje študentske prehrane (dietna kosila brez glutena, dietna kosila brez vseh alergenov)?**

Po podatkih, ki so dostopni na spletu, so podeljevalci certifikatov naslednji:

· Inštitut za kontrolo in certifikacijo v kmetijstvu in gozdarstvu Maribor, Vinarska ulica 14, 2000 Maribor, Šifra: SI-EKO-001

· Inštitut za kontrolo in certifikacijo Univerze v Mariboru, Pivola 8, 2311 Hoče, Šifra: SI-EKO-002

· Bureau Veritas d.o.o., Linhartova 49a, 1000 Ljubljana, Šifra: SI-EKO-003

1. **Prosim vas za odgovor z DA ali NE (pri vsakem od navedenih primerov) ali so spodnje navedene mesne jedi z vidno strukturo:**
* Pečene perutničke – DA
* Ocvrte perutničke – DA
* Piščančji file na žaru – DA
* Puranji file na žaru – DA
* Svinjski kotlet – DA
* Puranji ocvrti zrezek – DA
* Piščančji ocvrti zrezek – DA
* Svinjsko nabodalo (ražnjič) – DA
* Piščančje nabodalo (ražnjič) – DA

Mesne jedi z mesom, ki ima vidno strukturo: Gre za vse vrste mesa, ki niso predelane na način, da je struktura mesa zabrisana oziroma homogena zaradi mletja in vsebovanih dodatkov.

Primer mesnih jedi, ki NIMAJO vidne strukture: mesni sir, hot dog hrenovke, klobase, mesni pripravki, mesni polpeti,…

1. **V kolikor nudimo polnozrnate pizze, npr. polnozrnato pizzo klasika ali to navedemo v obrazcu tedenskega jedilnika? Kaj pa pri »testeninskih« (T) jedeh?**

Da. Navedite v stolpec »Glavna jed« ali v stolpec »Sestavine glavne jedi«. V kolikor bo v stolpcu »Glavna jed« navedeno le pizza klasika in v stolpcu »Sestavine glavne jedi« ob ostalih sestavinah le testo, bo komisija takšno jed smatrala za navadno (nepolnovredno oz. nepolnozrnato) pizzo. Enako je pri »testeninskih« (T) jedeh. V kolikor bo v jedilniku navedeno le npr. rezanci s piščancem ali npr. rižota z morskimi sadeži in ne bo navedeno kakšni so rezanci oz. riž, bo komisija takšno jed smatrala za jed z navadnimi (nepolnovrednimi oz. nepolnozrnatimi) rezanci oz. rižem.

1. **Kako se dokazuje polnovrednost? Zadostuje račun ob nabavi? Je potrebna specifikacija izdelka? So potrebne kemijske analize? Je kaj potrebno predložiti prijavi na razpis? Ali je potrebno le jasno opisati v jedilniku?**

Potrebno je jasno opisati v obrazcu tedenskega jedilnika in v kolikor je ponudnik izbran nato polnovredne jedi tudi dejansko nuditi.

1. **Zanima nas do katere ure lahko fizično oddamo ponudbe dne 24. 8. 2020?**

Fizično lahko vloge oddate na ministrstvu v poslovnem času, to je najkasneje do 15.30.

1. **Ponudnik se zaveže nuditi obroke od ponedeljka do petka. Lokal je zaenkrat odprt tudi v soboto. Ali bi lahko tudi v soboto ponujali obroke za študente, če bo lokal ostal odprt, pa tega ne bi bilo v prijavljeni vlogi na razpis?**

Ponudnik lahko študentsko prehrano nudi tudi v soboto, vendar pa v tem primeru ne prejem točk za dodatni dan ob prijavi.

1. **So repki morskih rakcev (surimi) ribja jed?**

Da, če pa so v npr. rižoti pa se to označi kot T in ne kot R.

1. **Za dodatne točke pri merilu št. 7 - kosila brez glutena je potrebno priložiti analizne rezultate, ki niso starejši od 6 mesecev. Kaj naj naredi ponudnik, če rezultatov analize ne pridobi do roka za prijavo? Se lahko priloži izjavo, da je obrok oddan v analizo in se analizne rezultate pošlje naknadno?**

Del popolne vloge mora biti tudi analiza, v kolikor želite prejeti tudi točke za nudenje prehrane brez glutena.

1. **Ali se zelenjavna lazanja šteje med testeninske ali med vegi jedi? Ali pa npr. rižota z gobami?**

Oboje med testeninske.

1. **V razpisni dokumentaciji je naveden dnevni minimum, ko ponudnik nudi obroke, to je 4 ure. Kdaj lahko zjutraj / dopoldan ponudnik najprej začne s ponujanjem? Do katere ure popoldan / zvečer se lahko nudi študentsko prehrano? Ali to pomeni, da minuto čez tisto določeno uro ne smeš več sprejeti naročila, ali po uri študent ne sme več plačati?**

Skladno z Zakonom o subvencioniranju študentske prehrane lahko ponudnik ponuja subvencionirano študentsko prehrano od 8.00-21.00. To pomeni, da pred in po zakonsko določenem času ne morete več prejeti naročila niti izvesti plačila.

1. **Ali je dovoljen deljen obratovalni čas lokala? Npr. Od 11:30 do 13:30 in 17h do 20h? Skupaj dnevno je to več kot 4 ure.**

Je dovoljeno.

1. **Ali razumemo pravilno: kot ponudnik lahko zagotavljamo testeninske jedi tudi samo v klasični obliki (ne-polnozrnate), vendar potem po kriteriju »Pestrost ponudbe glavnih jedi« ne dobi točk, dobi pa vseeno točke pri kriteriju št. 1 – število različnih kosil v tednu?**

Da.

1. **Zanima me, če se sendviči štejejo v skupno število tedenskih kosil, torej imamo ponudbo 5 vrst pizz, 5 vrst solat, 5 vrst tortilj in 5 vrst sendvičev. Šteje to kot 20 kosil tedensko? In če, pod katero kategorijo spadamo, kosila ali hitra hrana?**

Sendviči ne štejejo v skupno število tedenskih kosil. Imate torej 15 študentskih kosil tedensko.

1. **Smo vegetarijanska gostilnica. Ali se lahko prijavimo na razpis? S katerim datumom moramo začeti z nudenjem študentske prehrane?**

Na razpis se lahko prijavite.

Z nudenjem subvencionirane študentske prehrane morate začeti 1. januarja 2021, če imate odprto tudi na ta praznik, sicer pa prvi delovni dan v letu 2021. Izjemi sta višja sila (npr. izliv vode, požar,...) in renovacija lokala, če ste najemnik postali 1. januarja. V tem primeru morate z nudenjem subvencionirane študentske prehrane začeti najkasneje 1. marca 2021 oz. prvi delovni dan v marcu 2021.

Če z nudenjem študentske prehrane ne začnete v navedenih rokih, se pogodba odpove.

1. **Ali lahko za 2 ali več lokalov istega ponudnika subvencionirane študentske prehrane, ki imajo predviden popolnoma enak jedilnik z enakim številom dni obratovanja na teden, oddamo le en obrazec jedilnika na način, da v ta 1 jedilnik navedeno vse lokale, za katere velja? Ali moramo za vsak lokal oddati svoj obrazec 2 - jedilnik, čeprav gre za popolnoma enak jedilnik, spremenjeno je le ime lokala?**

Ponudnik izpolni jedilnik za vsak lokal posebej, v kolikor se prijavlja z več lokali (ovoj št. 2/2).

1. **Ali so bučkina pita ali krompirjeva pita ali špinačna pita (s prilogo) tretirane kot vegetarijansko kosilo?**

DA.

1. **Ali so celi lignji, pečeni na žaru, ribja jed z vidno mesno strukturo?**

NE. So ribja jed, vendar ne ribja jed , kjer je riba z vidno strukturo mesa. Lignji so morski sadeži, riba z vidno strukturo mesa je npr. cela riba, ribji file….

1. **Ali je kosilo, kjer so glavna jed rakci, ribja jed z vidno mesno strukturo?**

NE. So ribja jed, vendar ne ribja jed, kjer je riba z vidno strukturo mesa. Rakci so morski sadeži, riba z vidno strukturo mesa je npr. cela riba, ribji file…(glejte tudi odgovor št. 11 in št. 21).

1. **Ali je tortilja, ki poleg zelenjave vsebuje file ribe, tretirana kot ribja jed? In če da, ali je tretirana kot ribja jed z vidno mesno strukturo?**

DA, v kolikor vsebuje file cele ribe in ne na primer tuno iz konzerve (glejte tudi odgovor št. 26.).

1. **Ali je pica iz konopljinega testa (delno) lahko tretirana kot polnozrnata različica?**

 Če je testo za pico (delno) narejeno iz konopljine moke, lahko šteje za polnozrnato različico, če je na embalaži (ovoju) že pripravljenega testa ali mešanice za pripravo testa označeno, da je »polnozrnata«, ne glede na odstotek vsebovanih polnozrnatih sestavin. Če ponudnik sam pripravlja mešanico za testo, mora ta vsebovati najmanj 30% polnozrnate moke.

1. **Ponudnik mora vsaj enkrat na teden nuditi ribe, pri čemer mora imeti riba vidno strukturo mesa (npr. cela riba ali ribji file).**

**Ali je pri navedeni zahtevi ribo z vidno strukturo potrebno ponuditi kot kosilo s prilogo (K) ali gre lahko za ribo z vidno strukturo, ki je ponujena kot sestavina glavne jedi - npr. solata z ribo (S) ali ribo z vidno strukturo, ki je sestavina na pici (P)?**

Potrebno je ponuditi kot kosilo s prilogo (cela riba ali file) in ne kot na primer koščki tune v solati. (glejte tudi odgovor št. 26 in 32)

1. **Ali je konzervirana riba (konkretno ribji file v konzervi - priloga slika) tretirana kot riba z vidno strukturo ali ne? V konzervi je včasih sama struktura ribe nedvoumno vidna, včasih pa je malce zabrisana, kot je to na sliki. A kadar je deklarirana kot file v konzervi, jo smatramo kot ribo z vidno strukturo. Naprošam za vaša pojasnila - utemeljitev.**

Namen Javnega razpisa je omogočiti študentom čimbolj zdravo prehrano, zato je dodan vstopni pogoj, ki narekuje ponudniku, da mora vsaj enkrat na teden nuditi ribe, pri čemer mora imeti riba vidno strukturo mesa (npr. cela riba, ribji file). Riba v konzervi ni enaka sveži ribi, čeprav je lahko njena struktura vidna, zato s tem še ne zadostimo omenjenemu vstopnemu pogoju. Riba v konzervi ima namreč spremenjeno maščobno kislinsko sestavo in s tem tudi spremenjeno prehransko vrednost. Lahko pa jo seveda štejemo med ribje jedi.

1. **Ponudnik bi se prijavil s stalno ponudbo, ki se ponavlja iz dneva v dan. V jedilnik bi vpisali in opisali npr. govejo juho. Ali se potem v praksi sme govejo juho nadomestiti en dan z gobovo, drug dan z zelenjavno...?**

DA. Lahko pa ponudnik v jedilnik vpiše dnevna juha in našteje možne sestavine.

**27/2. Kako se v tem primeru izpolnjuje zavezo, da bodo jedilniki objavljeni na spletu preko portala študentske prehrane - je dovolj, da se vpiše: DNEVNA JUHA?**

Dovolj. Ponudnik mora izpolnjevati zavezo t. j. ponujati juho, ne glede na to, katera je na določen dan aktualna.

1. **Ponudnik bi ponujal vse hode kosila (juha, mesno kosilo z zelenjavno prilogo, solato in sadje). Ali je dovoljeno na izrecno željo gosta (individualna obravnava) zelenjavno prilogo zamenjati za kruh?**

Ponudnik je zavezan postreči oziroma ponuditi vse hode ponudbe, za katere se je zavezal.

1. **Ponudnik kot mesno kosilo nudi dunajsko pečen svinjski zrezek z dušenim rižem. Ali je na izrecno željo gosta dovoljeno riž zamenjati za ocvrt krompir?**

NE. Pri glavni jedi je le ena sestavina lahko ocvrta, saj razpis ne dovoljuje kombinacije dveh ocvrtih sestavin.

1. **V stavbi, kjer se nahaja lokal, ima fakulteta (natančneje Filozofska fakulteta) svojo izpostavo, kar pomeni, da ima v najemu učilnico v kateri poteka študijski proces s študenti. Ali v takšni situaciji lokal prejme 10 točk iz naslova "Lokal se nahaja v zgradbi, kjer se izvaja študijski proces oziroma, kjer je študentski ali dijaški dom"?**

DA.

1. **Zanima me, če pravilno interpretiramo naslednjo situacijo. Ponudnik ima v ponudbi 7 kosil, 4 pice in 4 hitre prehrane. Ali se šteje, da je kosilo prevladujoča ponudba in lahko pri številu točk za opredeljeno ceno uporabljamo količnik 1?**

DA.

1. **Glede na to, da mora ponudnik enkrat na teden nuditi ribo, konzerva tune, ki je v bistvu file, zadostuje kriterijem (npr. da ponudimo tunino solato)?**

Glejte odgovor št. 25. in 26. Pojasnjujemo tudi, da se tunina solata šteje med solate (S) in ne med ribje jedi (R).

1. **Kot specializirana picerija ne ponujamo drugih jedi, z izjemo solat in sladic ter nekaj predjedi. Zanima nas, ali različne pice predstavljajo različna kosila v skladu s pogoji razpisa? Konkretno: solata + pica s pršutom + sadje, solata + veganska pica + sadje, solata + pica z inčuni + sadje ali solata + ocvrta pica + sadje.**

Da, pizze tudi predstavljajo različna kosila. Opozarjamo pa, da mora ponudnik vsaj enkrat na teden nuditi ribe, pri čemer mora imeti riba vidno mesno strukturo (riba, file ribe…). Če tega pogoja ne izpolnjuje, na razpisu ne bo izbran.

1. **Javno objavljena dokumentacija se nahaja v komercialnem zapisu .docx. Ali je dovoljeno odpiranje in izpolnjevanje dokumentacije v odprtokodnem zapisu .odt?**

Razpisno dokumentacijo morate oddati v tiskani obliki. Po našem vedenju naj uporaba odt nebi bistveno spremenila oblike. Vseeno bodite pozorni, da bo ohranjena osnovna oblika in vsi elementi obrazcev in tabel.

1. **Zaradi uporabe različnih računalniških programov pride do popačenja tabel. Ali se lahko tabelo z jedilniki kreira na novo - pri tem se obdrži vse elemente vrstic in stolpcev?**

Lahko, vendar to ne sme vplivati na vsebino.

1. **Lokal nudi vse hode, za kar pridobi dodatne točke. Če je glavna jed solata (S), kako je potrebno ravnati v primeru postrežbe solate kot hoda? V dosedanji praksi ni bilo niti ene osebe, ki bi želela še dodatno solato poleg glavne jedi solate. Če po pogovoru z gostom le-ta zavrne dodatno solato, je to kršitev? S tem bi samo povečevali količino odpadkov.**

Če ponudnik nudi solato kot glavno jed, mora biti eden od dodatnih hodov sadje, drugi pa juha (razpisna dokumentacija, točka 3.5.1.).

Ponudnik pridobi dodatne točke, če nudi tretji dodatni hod. To pomeni poleg glavne jedi še tri hode, t. j. juho, solato in sadje. Bistveno je, da ponudnik nudi za kar se je zavezal.

1. **Picerija bi ribo z vidno strukturo ponudila kot oblogo na pici. Je to OK? Se taka picerija lahko prijavi na razpis?**

NE. Glejte odgovor št. 25. in 26.

1. **Ali je naslednji opis jedi zadosten, ali je potrebno navajati vse sestavine?**

Njoki v smetanovi omaki (njoki, sladka in kisla smetana) - **DA**

Njoki v sirovi omaki (njoki, gorgonzola, mocarela, parmezan, ementaler) - **DA**

Njoki v paradižnikovi omaki (njoki, paradižnik, začimbe) – **DA**

Opozarjamo: to so sicer 3 različne jedi (Testenine), ki se štejejo v kosila, vendar točk za pestrost ponudbe (merilo št. 2) ne dobite, saj ni nikjer razvidno, da bi nudili tudi v polnovredni različici.

1. **Ali so to različne jedi:**

**Peresniki v smetanovi omaki (testenine, sladka in kisla smetana)**

**Peresniki v sirovi omaki (testenine, gorgonzola, mocarela, parmezan, ementaler)**

**Peresniki v paradižnikovi omaki (testenine, paradižnik, začimbe)**

DA.

1. **Ali sta to dve različni jedi, ali ne:**

**Njoki v smetanovi omaki (njoki, sladka in kisla smetana)**

**Peresniki v smetanovi omaki (testenine, sladka in kisla smetana)**

DA.

1. **Ali se število obrokov, ki so hitra hrana (H) šteje v skupno število obrokov pri merilu 1?**

DA.

1. **Ali velja izključno cvrtje kot postopek, ki se ne sme ponoviti (ocvrt zrezek in ocvrt krompir) ali analogno velja tudi za druge postopke (npr. pečen piščanec in pečen krompir, npr. kuhana govedina in kuhan krompir)?**

Javni razpis jasno navaja, da je lahko le ena sestavina ocvrta. V to kategorijo ne spada pečen krompir ali pečen piščanec. (glejte tudi odgovor št. 29.)

1. **Ponudnik mora vsaj enkrat na teden nuditi ribe, pri čemer mora imeti riba vidno strukturo mesa (npr. cela riba ali ribji file). Navedeni pogoj ne velja za ponudnika z izključno vegansko oziroma vegetariansko ponudbo, kar mora biti razvidno iz priloženega obrazca tedenskega jedilnika.**

**Ali naveden vstopni pogoj razumemo pravilno, da v kolikor restavracija ponuja izključno brezmesno ponudbo (vegetarijanska prehrana), da taka restavracija zadošča vstopnim pogojem tudi brez ribe z vidno strukturo? Seveda je tudi ponudba v jedilniku v celoti brezmesna. Ponudba v jedilniku pa vključuje tudi solato s tuno (S), pico z ribo (P). Ali tak lokal izpolnjuje vstopne pogoje za razpis?**

V vaši ponudbi omenjate solato s tuno ter pico z ribo, torej vas ne moremo šteti za strogo vegansko oziroma vegetarijansko restavracijo. To pomeni, da morate enkrat na teden ponuditi ribo z vidno strukturo in tako izpolnite omenjeni vstopni pogoj za razpis.

1. **Eden od vstopnih pogojev je ponujanje ribe z vidno strukturo...**

**Ali se ta obrok (R) šteje pri merilu 1 kot ena izmed jedi ali ne?**

DA**.**

**Se ta obrok (R) šteje tudi pri drugem merilu (za dodatne točke), četudi je druga jed (R) npr. lignji na žaru s krompirjevo prilogo?**

DA. Opozarjamo: da bi prejeli točke iz naslova ponujanja ribjih jedi, morate ponujati najmanj polovico z vidno strukturo mesa. V vašem konkretnem primeru 1x riba z vidno strukturo + 1x lignji na žaru zadostite pogoju in prejmete točke.

1. **Ali je za veljavnost razpisne dokumentacije potrebno v ovoj 2 priložiti vse strani jedilnika (tudi prazne), četudi npr. obrat ponuja stalno ponudbo, ki bo v jedilniku le na prvi in drugi strani?**

Ovoj št. 2/2 vsebuje na prvi strani Tedenski jedilnik, ki ga uporabite, ko imate stalno ponudbo. V tem primeru vam za vsak dan posebej ni potrebno pisati jedilnika in jih posledično tudi ne priložite.

1. **Ali je za veljavnost razpisne dokumentacije potrebno v ovoj 3 priložiti vse izjave, četudi so nekatere prazne oz. nepodpisane, ali se predloži samo tiste, ki so aktualne?**

Lahko predložite le tiste, ki so aktualne.

1. **Ali je lahko v solatnem baru poleg 6 izbir po pravilih iz razpisa (3 sveže zelenjave + 3 zelenjave) tudi sedma izbira, ki je francoska solata?**

Javni razpis jasno navaja, da mora ponudnik v primeru, da nudi solatni bar, ta vsebovati najmanj šest različnih vrst zelenjave. Kaj poleg tega ponudnik ponuja je njegova izbira.

1. **Ali je lahko v solatnem baru poleg 6 izbir po pravilih iz razpisa (3 sveže zelenjave + 3 zelenjave) tudi sedma izbira, ki je ocvrta bučka?**

Glejte ogovor št. 47.

1. **Ali merilo 7 velja izključno za kosila (K) ali velja tudi za ostale obroke, ki so ponujeni v jedilniku (poleg K tudi za H in P)?**

Velja za vse obroke, ki jih ponudnik ponuja. Opozarjamo: če ponujate tovrstne obroke, morate obvezno priložiti negativen izvid akreditirane preiskave na gluten oziroma vseh alergenov, ki ni starejši od 6 mesecev. Glejte tudi odgovor št. 5.

1. **Lahko z nudenjem študentske prehrane pričnemo že z 1.10.2020, ali lahko pričnemo šele z 1.1.2021 (oziroma prvi delovni dan v letu 2021)?**

Javni razpis je namenjen za leti 2021 in 2020, torej se prične s 1. 1. 2021.

1. **Se za dostavo šteje tudi dostava preko ponudnikov kot sta e-hrana in Wolt, ali mora biti dostava z lastnim vozilom?**

Za dostavo se šteje, če imate dostavo organizirano v lastni režiji.

1. **Vsak dan imamo poleg redne ponudbe tudi dnevne malice, ki pa so vedno različne. Kako to izpolnimo v vlogi, saj ne bo vsak teden isti meni?**

Lahko vpišete dnevna malica in naštejete možna kosila. Glejte tudi odgovor št. 27.

1. **Ker imamo pretežno hitro prehrano nimamo v ponudbi ribjih jedi. Ali jih moramo vseeno dodati?**

Ponudba ribe z vidno strukturo mesa vsaj enkrat na teden je eden od vstopnih pogojev razpisa. Vloge, ki ne bodo izpolnjevale vstopnih pogojev bodo zavrnjene. Glejte tudi odgovor št. 26 in št. 25.

1. **Ali se klasičen burger in burger s slanino šteje za dve različni kosili?**

NE. To šteje za eno vrsto kosila.

1. **Ali prav razumemo, da zagotavljanje minimalno 50% polnozrnatih surovin pri nudenju testeninskih jedi ni pogoj za veljavnost ponudbe? Torej, lahko ponudimo manj kot 50% testeninskih jedi, vendar se nam v tem primeru ne prizna pestrost po tej kategoriji? Še vedno pa dobimo točke pri kriteriju »število različnih študentskih kosil v tedni«?**

Da.

1. **Rižota iz parboiled riža se šteje za polnovredno jed?**

Da. Za polnovredno rižoto se šteje, če je na embalaži (ovoju) označeno, da je riž polnozrnati, neoluščen, rjavi (integralni, nebrušeni) ali parboiled.

1. **Ali pri jedi »filane paprike« lahko označimo, da je ta jed z vidno strukturo mesa? Pripravljeno po originalni recepturi – »fila« iz mešanice mletega mesa in riža.**

Če je meso mleto, se struktura mesa ne vidi, torej tega ne moremo šteti v jed z vidno strukturo mesa, temveč le med mesne jedi.

1. **Zanima nas, kako je v primeru, če v času izvajanja pogodbe pride do menjave najemnika lokala, ki ima priznano subvencijo. Ali obstaja možnost, da če smo na razpisu za najem nekega lokala izbrani kot novi najemnik, prejšnji najemnik pa ima priznano subvencijo za ta lokal, da od prejšnjega najemnika prevzamemo v izvajanje tudi pogodbo o izvajanju subvencionirane študentske prehrane, pod istimi pogoji, kot jih je imel prejšnji najemnik?**

Na javnem razpisu ob izpolnjevanju pogojev izbran konkretni ponudnik, z njim se sklene tudi Pogodba o zagotavljanju subvencionirane študentske prehrane v letih 2021 in 2022, na podlagi katere je ponudnik v primeru prenehanja opravljanja dejavnosti dolžan v roku 30 dni pred prenehanjem obvestiti izvajalca o prenehanju delovanja. Pogodba v tem primeru preneha. Lahko pa izvajalec za potrebe izvajanja študentske prehrane v tem gostinskem objektu sklene aneks k pogodbi z drugim na javnem razpisu že izbranim ponudnikom. Če temu ni tako, se lahko novi ponudnik prijavi na drugo odpiranje javnega razpisa, če je le-to še mogoče, pri čemer mora v svoji vlogi predložiti odpoved pogodbe ponudnika, ki je bil za ta lokal izbran na prvem odpiranju.